text: Politiker om chikane: Ingen beviser , men masser af indicier
  22 juni 2015 kl. 15.48
  Politikerne i Region Syddanmark vil have undersøgt Falck roller i sagen om de problemer, hollandske BIOS har haft med at skaffe reddere til 1. september, hvor de overtager ambulancekørslen i Syd- og Sønderjylland.
  - Vi har masser af indicier på, at det er Falck og Responce, der læger hindringer i vejen for BIOS, siger Niels Erik Søndergaard, Dansk Folkeparti, til TV SYD.
  - Der er lagt så meget pres på redderne, så det kunne bringe aftalen om ambulancetjenesten i fare.
  - Vi ved - uden at kunne bevise det - at Falck lægger psykologisk pres på medarbejder til ikke at skifte over til BIOS, siger Niels Erik Søndergaard.
  - Er det ikke farligt som politiker at bringe det frem, hvis I ikke kan bevise det?
  - Vi er nødt til at vise ansvarlighed og sørge for at tingene kan køre igennem. Det allerværste vil være, hvis Falck får lov at lave så stort benspænd, at tingene ikke kører den 1. september., siger han.
  Hør Hele interviewet med Niels Erik Søndergaard (Varighed: 2:05)
  